Camillo Benso

Camillo Paolo Filippo Giulio Benso, conte de Cavour, de Cellarengo, e de Isolabella (Turin, Regno de Sardinia [hodie in Italia] le 10 de augusto 1810 – Turin, le 6 de junio 1861; note simplemente como Cavour  API: /kaˈvur/, o Camillo de Cavour, e supernominate Le Grande Texitor pro su complexe rete de dynamicas politic a favor del Unitate de Italia) esseva un politico e patriota del nation italian.

Ille esseva ministro in le Regno de Sardinia de 1850 a 1852, presidente del Consilio de Ministros de 1852 a 1859, e de 1860 a 1861. In le mesme anno, con le proclamation del Regno de Italia, ille deveniva le prime presidente del Consilio de Ministros del neonate stato unitari, e moriva in tal carga institutional.

Ille esseva protagonista del Resurgimento como sustentor del ideas liberal, del progresso civil et economic, del anticlericalismo, del movimentos national italian, e del expansionismo del Regno de Sardinia a damno del Imperio austriac e del varie statos del Italia preunitari.

Ille es considerate ancora hodie como un del genitores del Italia moderne, e un del actores le plus influente del scena geopolitic europee del Seculo 19.

 Referentias 

Categoria:Gente italian
Categoria:Politicos
Categoria:Historia de Italia